O κεφαλικός φόρος, επίσης, με το να είναι μετά τα τέλη του 17ου αιώνα διανεμητικός και να κατανέμεται με περίπλοκους υπολογισμούς, βασισμένους όχι μόνο στον αριθμό των κατοίκων, αλλά και στην οικονομική κατάσταση της κάθε επαρχίας (καζά) δεν μας βοηθάει να σχηματίσουμε μία ασφαλή εικόνα του Χριστιανικού πληθυσμού. Oι Ελληνικές πηγές αυτής της περιόδου είναι περισσότερες και, σε γενικές γραμμές, καλύτερες από αυτές των προηγούμενων αιώνων. Είναι όμως κατακερματισμένες και δεν μας επιτρέπουν να σχηματίσουμε μία συνολική εικόνα για τη δημογραφική κατάσταση του Ελληνικού χώρου. Επιπλέον, αφορούν μόνο νησιωτικές περιοχές, ιδίως τα Βενετοκρατούμενα Επτάνησα.